Document ID: 31999D0566

31999D0566
L 216/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юли 1999 година
за прилагането на Решение 1999/280/ЕО на Съвета относно процедура на Общността за информиране и консултиране за доставните цени на суровия нефт и потребителски цени на нефтопродуктите
(нотифицирано под номер С(1999) 1701)
(текст от значение за ЕИП)
(1999/566/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 1999/280/ЕО на Съвета относно процедура на Общността за информиране и консултиране за доставните цени на суровия нефт и потребителски цени на нефтопродуктите (1), и по-специално член 8 от него,
(1)
като има предвид, че е желателно държавите-членки да представят информацията, посочена в Решение 1999/280/ЕО по такъв начин, че да осигурят възможно най-представителна картина на нефтения пазар във всяка държава-членка;
(2)
като има предвид, че тази информация следва да се публикува в подходяща форма;
(3)
като има предвид, че държавите-членки и Комисията следва да се консултират помежду си по отношение на събраната информация;
(4)
като има предвид, че е необходимо да се стандартизират техническите аспекти на информационната система; като има предвид също, че информацията, която трябва да бъде съобщавана следва да бъде определена;
(5)
като има предвид, че Решение 77/190/ЕИО на Комисията (2), последно изменено с Акта за присъединяване на Австрия, Финландия и Швеция, определящо образци на въпросници, чрез които държавите-членки изискват да се съобщава на Комисията информацията за цените на суровия нефт и нефтопродуктите в Общността; като има предвид, че тези образци на въпросници следва да бъдат заменени от ново представяне, което да съответства на определенията, направени в настоящото решение, от което следва, че Решение 77/190/ЕИО трябва да се отмени,
ПРИЕ НАСТОЯЩОТО РЕШЕНИЕ:
Член 1
Информацията, която се съобщава на Комисията от държавите-членки в съответствие с член 1 от Решение 1999/280/ЕО следва да бъде изготвена в съответствие с определенията, посочени в приложението.
Член 2
В съответствие с член 4 от Решение 1999/280/ЕО, Комисията публикува седмичната и месечна информация, съобщена от страна на държавите-членки в публикация, известна под наименованието „Нефтен бюлетин“.
Член 3
Държавите-членки се консултират помежду си в рамките на работна група от представители на държавите-членки с цел редовен обмен на мнения относно събраната и публикувана информация в съответствие с Решение 1999/280/ЕО.
Член 4
Решение 77/190/ЕИО се отменя.
Член 5
Адресати на настоящото решение са държавите-членки.
Съставено в Брюксел на 26 юли 1999 година.

Labels: 2
3
14
4